Document ID: 32011R0476

IZVEDBENA UREDBA KOMISIJE (EU) št. 476/2011
z dne 17. maja 2011
o spremembi Uredbe Sveta (EU) št. 57/2011 glede omejitve ulova za pravo peščenko v vodah EU con ICES IIa, IIIa in IV
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 57/2011 z dne 18. januarja 2011 o določitvi ribolovnih možnosti za leto 2011 za nekatere staleže rib in skupine staležev rib, ki se uporabljajo v vodah EU, in za plovila EU v nekaterih vodah zunaj EU (1), in zlasti člena 5(4) Uredbe,
ob upoštevanju naslednjega:
(1)
Omejitve ulova za pravo peščenko v vodah EU con ICES IIa, IIIa in IV so določene v Prilogi IA k Uredbi (EU) 57/2011.
(2)
V skladu s točko 4 Priloge IID k Uredbi (EU) št. 57/2011 mora Komisija revidirati celotni dovoljeni ulov (TAC) in kvote za leto 2011 za pravo peščenko v navedenih conah na podlagi mnenja Mednarodnega sveta za raziskovanje morja (ICES) ter Znanstvenega, tehničnega in gospodarskega odbora za ribištvo (STECF).
(3)
ICES je 21. februarja 2011 podal svoje mnenje za vsako od sedmih območij upravljanja iz Priloge IID Uredbe 57/2011. STECF je pregledal mnenje ICES in 24. februarja 2011 podal svoje zaključke Komisiji. V skladu s tem mnenjem je treba omejitev ulova za območje upravljanja 1 povečati na 320 000 ton, omejitev ulova za območje upravljanja 2 pa povečati na 34 000 ton. STECF je obenem štel za primerno, da se za območji upravljanja 4 in 6 določita omejitvi ulova 10 000 ton oziroma 420 ton.
(4)
Po mnenju STECF morata biti omejitvi ulova za območji upravljanja 3 in 7 enaki nič. Vendar je STECF v dopolnilnem mnenju z dne 17. marca 2011 pripomnil, da je v območju upravljanja 3 možno dovoliti omejitev ulova 10 000 ton, da se na tem območju lahko izvaja spremljanje ribištva.
(5)
Prilogo IA k Uredbi (EE) št. 57/2011 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga IA k Uredbi (EU) št. 57/2011 se spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. maja 2011

Labels: 11
19
6
20